text: Politiet advarer: Falsk betjent er på spil
  03 maj 2018 kl. 11.38
  Syd- og Sønderjyllands Politi advarer borgerne om en falsk politibetjent, der blandt andet har stoppet folk på motorvejen.
  Syd- og Sønderjyllands Politi advarer borgerne om, at en person kører rundt i Esbjerg i en sort VW Polo med blåt udrykningsblink på taget og udgiver sig for at være politimand.
  Onsdag har personen standset køretøjer på Esbjerg-motorvejen.
  Syd- og Sønderjyllands Politi understreger, at der ikke er tale om nogen ægte politimand, og skulle man støde på den falske betjent, så kan politiet kontaktes på 1-1-4.
  Signalement
  Mand
  45 - 50 år
  Muskuløs af bygning
  Kort, brunt strithår
  Tatoveret med tekst under højre øje
  Meget solbrun 
  Er man i tvivl om, hvorvidt man står over for en falsk politiansat, så kan man altid bede om at se vedkommendes ID-kort. Uniformerede betjente vil også altid bære et særligt markeringsnummer.
  Sådan ser et rigtigt id-kort ud:
  
  